**N 1/4988-2024**

**«19» նոյեմբերի 2024թ.**

**ՀՀ ՖԻՆԱՆՍՆԵՐԻ ՆԱԽԱՐԱՐ**

**ՎԱՀԵ ՀՈՎՀԱՆՆԻՍՅԱՆԻՆ**

Հարգելի՛ պարոն Հովհաննիսյան,

Հայաստանի Հանրապետության Ազգային ժողովի աշխատակազմի (այսուհետ նաև՝ Պատվիրատու) կողմից կազմակերպված ՀՀ Ազգային ժողովի 2025թ. կարիքների համար ՀՀ ԱԺ տրանսպորտային միջոցների ապահովագրման/ԱՊՊԱ ծառայությունների ձեռքբերման նպատակով 2024 թվականի հոկտեմբերի 17-ին հայտարարված ՀՀ ԱԺ ԳՀԾՁԲ-25/1 ծածկագրով գնանշման հարցման ընթացակարգին (այսուհետ՝ Ընթացակարգ) ի թիվս այլ մասնակիցների մասնակցության հայտ է ներկայացրել նաև Սուսաննա Չելիկյան ԱՁ-ն (այսուհետ նաև՝ Մասնակից):

2024 թվականի հոկտեմբերի 24-ին հայտերի բացման և գնահատման նիստի ընթացքում իրականացված գնահատման արդյունքում Մասնակցի հայտում գնահատող հանձնաժողովի կողմից արձանագրվել են անհամապատասխանություններ՝ հրավերի պահանջների նկատմամբ (կցվում է արձանագրություն 2-ը), ինչով պայմանավորված գնահատող հանձնաժողովը, ղեկավարվելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի (այսուհետ` Կարգ) 41-րդ կետով, մեկ աշխատանքային օրով կասեցրել է նիստը, իսկ հանձնաժողովի քարտուղարը նույն օրը դրա մասին Համակարգի միջոցով ծանուցել է Սուսաննա Չելիկյան ԱՁ-ին՝ առաջարկելով մինչև կասեցման ժամկետի ավարտը շտկել անհամապատասխանությունները:

Մասնակիցը, հրավերով սահմանված կարգով և ժամկետում, չի շտկել և չի ներկայացրել հրավերով նախատեսված փաստաթղթերը, ինչով պայմանավորված գնահատող հանձնաժողովը, ղեկավարվելով Կարգի 42-րդ կետով, որոշել է Մասնակցի հայտը գնահատել անբավարար և մերժել վերջինիս հայտը:

«Գնումների մասին» օրենքի (այսուհետ՝ Օրենք) 6-րդ հոդվածի 1-ին մասի 6-րդ կետի «ա» ենթակետի համաձայն՝ մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը **կամ գնման գործընթացին տվյալ մասնակցի հետագա մասնակցության դադարեցմանը,**

*(…)*

Նույն հոդվածի 2-րդ մասի համաձայն՝ գնումների գործընթացին մասնակցելու իրավունք չունեցող մասնակիցների ցուցակը, այդ թվում՝ ռուսերեն, վարում և հրապարակում է լիազորված մարմինը: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա: Սույն մասում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ **կնքված պայմանագրի վերաբերյալ հայտարարությունը հրապարակելու** կամ պայմանագիրը միակողմանի լուծելու մասին հայտարարությունը հրապարակելու օրվան հաջորդող տասն օրվա ընթացքում: Որոշումը կայացվելուն հաջորդող օրը այն տրամադրվում է լիազորված մարմնին և մասնակցին:

Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգ օրվա ընթացքում, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգ օրվա ընթացքում, եթե դատական քննության արդյունքով որոշման կատարման հնարավորությունը չի վերացել: Մասնակիցը նշված ցուցակում ընդգրկվում է ներառվելու օրվան հաջորդող օրվանից երկու տարի ժամկետով:

Կարգի 32-րդ կետի 19-րդ ենթակետի համաձայն՝ եթե մասնակցի հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, ***կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը*** կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես ***գնման գործընթացի շրջանակում ստանձնված պարտավորության խախտում***:

Հաշվի առնելով վերոնշյալ իրավակարգավորումները և այն հանգամանքը, որ Մասնակցի կողմից թույլ է տրվել Կարգի 32-րդ կետի 19-րդ ենթակետում նշվածխախտում և ղեկավարվելով Օրենքի 6-րդ հոդվածի 1-ին և 2-րդ մասերով՝ Պատվիրատուն գտնում է, որ Սուսաննա Չելիկյան ԱՁ-ին անհրաժեշտ է ներառել գնումների գործընթացին մասնակցելու իրավունք չունեցող մասնակիցների ցուցակում։

Առդիր՝ 5 նիշք:

**ՀԱՐԳԱՆՔՈՎ՝ ԴԱՎԻԹ ԱՌԱՔԵԼՅԱՆ**



|  |
| --- |
|  |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | Մասնակցի գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |  |
| Սուսաննա Չելիկյան ԱՁ | 25324335 | ՀՀ ք.Երևան, Նաիրի Զարյան 74Բ | «Գնումների մասին» օրենքի 6-րդ հոդվածի 1-ին մասի 6-րդ կետի ա) ենթակետ |  |  | ՀՀ ԱԺ ԳՀԾՁԲ-25/119.11.2024թ. |